Нават у зацверджанай кіраўніцтвам Імператарскай Акадэміі навук праграме тапаграфічнага і фізічнага апісання Расійскай імперыі была зафіксавана этнічная адрознасць далучаных да Расіі беларускіх губерняў. У адпаведнасці з гэтай праграмай гістарычнае вывучэнне імперыі павінна было адбывацца асобна для розных народаў імперыі – славянскіх, германскіх, латышскіх, фінскіх, татарскіх і інш. Сярод славянскіх выдзелены дзве групы: “1. Россияне во всем государстве. 2. Поляки в Полоцкой и Могилевской губерниях” [10, с. 13 (2‑я паг.)].